กฎกระทรวงกำหนดเครื่องกำเนิดรังสีเพื่อการวินิจฉัยทางการแพทย์ที่ผู้ดำเนินการไม่ต้องขอรับใบอนุญาตตามมาตรา 26 พ.ศ. 2566
ประกาศวันที่ 2023-08-31

content: กฎกระทรวง กำหนดเครื่องกำเนิดรังสีเพื่อการวินิจฉัยทางการแพทย์ ที่ผู้ดำเนินการไม่ต้องขอรับใบอนุญาตตามมาตรา ๒๖ พ.ศ. ๒๕๖๖
content: อาศัยอำนาจตามความในมาตรา ๕ วรรคสาม มาตรา ๘ (๖) และมาตรา ๒๖/๑ วรรคหนึ่ง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒
content: รัฐมนตรีว่าการกระทรวงสาธารณสุขโดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “เครื่องกำเนิดรังสีเพื่อการวินิจฉัยทางการแพทย์” หมายความว่า เครื่องกำเนิดรังสีที่ออกแบบมาเฉพาะสำหรับใช้เพื่อการวินิจฉัยทางการแพทย์ซึ่งไม่มีวัสดุกัมมันตรังสีเป็นส่วนประกอบ และเพื่อใช้งานในสถานพยาบาล
sectionNo: 2
content: ข้อ ๒ ให้เครื่องกำเนิดรังสีเพื่อการวินิจฉัยทางการแพทย์และอุปกรณ์ที่ใช้ประกอบเป็นเครื่องกำเนิดรังสีเพื่อการวินิจฉัยทางการแพทย์ดังต่อไปนี้ เป็นเครื่องกำเนิดรังสีที่ผู้ดำเนินการไม่ต้องขอรับใบอนุญาตตามมาตรา ๒๖ แต่ต้องแจ้งการครอบครองหรือใช้ต่อผู้ที่รัฐมนตรีว่าการกระทรวงสาธารณสุขมอบหมาย (๑)
sectionNo: 2
content: เครื่องเอกซเรย์ทั่วไป (general x-ray machine) (๒) เครื่องเอกซเรย์ทันตกรรม (dental x-ray machine) (๓) เครื่องเอกซเรย์เต้านม (mammographic x-ray machine) (๔) เครื่องตรวจความหนาแน่นของกระดูก (bone densitometer) (๕) เครื่องเอกซเรย์ระบบหลอดเลือด (angiogram or digital subtraction angiography) (๖)
sectionNo: 2
content: เครื่องเอกซเรย์คอมพิวเตอร์ (computed tomography machine) (๗) เครื่องเอกซเรย์ฟลูออโรสโคปี (fluoroscopy x-ray machine) (๘) เครื่องเอกซเรย์ฟลูออโรสโคปีแบบหมุนได้ (rotational fluoroscopy x-ray machine) (๙) เครื่องจำลองการรักษาแบบทั่วไป (conventional simulator) (๑๐) เครื่องจำลองการรักษาแบบคอมพิวเตอร์
sectionNo: 2
content: (computed tomography simulator) (๑๑) เครื่องเอกซเรย์เคลื่อนที่ (mobile x-ray unit) (๑๒) รถเอกซเรย์ (vehicle x-ray unit) (๑๓) เครื่องเอกซเรย์สัตว์ (veterinary x-ray machine) (๑๔) หลอดเอกซเรย์หรือหลอดเอกซเรย์พร้อมเรือนหลอด (tube housing) สำหรับเครื่องกำเนิดรังสีตาม (๑) ถึง (๑๓)
content: ให้ไว้ ณ วันที่ ๔ สิงหาคม พ.ศ. ๒๕๖๖ อนุทิน ชาญวีรกูล รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคสาม มาตรา ๘ (๖) และมาตรา ๒๖/๑ วรรคหนึ่งและวรรคสี่ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒
content: บัญญัติให้รัฐมนตรีว่าการกระทรวงสาธารณสุขโดยคำแนะนำของคณะกรรมการพลังงานนิวเคลียร์เพื่อสันติมีอำนาจออกกฎกระทรวงกำหนดเครื่องกำเนิดรังสีและอุปกรณ์ที่ใช้ประกอบเป็นเครื่องกำเนิดรังสีที่ออกแบบมาเฉพาะสำหรับใช้เพื่อการวินิจฉัยทางการแพทย์ซึ่งไม่มีวัสดุกัมมันตรังสีเป็นส่วนประกอบและเพื่อใช้งานในสถานพยาบาลที่ผู้
content: ดำเนินการไม่ต้องขอรับใบอนุญาต ตามมาตรา ๒๖ แต่ผู้มีไว้ในครอบครองหรือใช้ต้องแจ้งการครอบครองหรือใช้ต่อผู้ที่รัฐมนตรีว่าการกระทรวงสาธารณสุขมอบหมาย จึงจำเป็นต้องออกกฎกระทรวงนี้